《宿天宁寺偶成》
宋代·陈著

参差新复古禅关，残树疏篁百亩閒。
清晓轩窗初过雨，黄尘城市自深山。
一家暂付客天外，半榻聊分僧夏閒。
犹有故人相访问，到无言处是时难。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。